**Håkon Eikemo Opdal** (født 11. juni 1982 i Odda) er en norsk tidligere fotballspiller. Han la opp etter sesongen 2021.

Opdal er norgesmester med Brann i 2004, og seriemester med klubben i 2007. Opdal har fått Kniksenprisen som Årets målvakt både i 2006 og 2007. Han er sønn av tidligere ordfører John Opdal (Høyre).

Karriere
--------

Håkon Opdal  Foto: Nina Aldin Thune 
Han ble for alvor en del av Branns a-lag da klubben solgte Magnus Kihlstedt sommeren 2001 til FC København, og debuterte i cupkampen mot Ørn-Horten kort tid etter. Han fikk sin eliteseriedebut for Brann i den siste seriekampen i 2002, som innbytter mot Rosenborg. I 2003 fikk han spille flere kamper fra start ettersom Ivar Rønningen i perioder var ute med skade. Han ble ved enkelte anledninger foretrukket foran Rønningen da sistnevnte var skadefri, men forble for det meste andrevalg.

I 2004-sesongen fikk Opdal mye av æren for at Brann gikk til cupfinalen som de vant. Han ble helt i straffesparkkonkurransen i cupens 4. runde mot Bodø/Glimt da han ble matchvinner både som følge av viktige redninger, og ved at han satte inn det avgjørende straffesparket selv. 

Han var en av Branns bedre spillere i 2005 til tross for at Brann-fansen og fotballeksperter mente at keeperplassen var Branns svakeste lagdel før sesongstart. Opdal har fått kritikk for at han mangler autoritet i feltarbeidet, og har flere ganger sluppet inn mål som følge av dårlige inngripninger i feltet. På den annen side er han regnet som svært god på streken, og spesielt imponerende i én-mot-én-situasjoner.

I 2006-sesongen fortsatte Opdal utviklingen sin. I tillegg til å være god på streken, utviklet han sine egenskaper i feltet. Før sommerpausen slapp Opdal bare inn syv mål på elleve kamper. Dette gjorde at media og landslagstrener Åge Hareide virkelig fikk øynene opp for Brann-keeperen. Som et resultat av dette ble Opdal tatt ut i landslagstroppen mot Sør-Korea i mai 2006, men Opdal satt på benken hele kampen. 15. november 2006 debuterte Opdal på A-landslaget i kampen mot Serbia, tre år etter at han avsluttet U-karrieren mot den gang Serbia og Montenegro. Han vant Kniksenprisen for beste keeper dette året.

I januar 2007 signerte Opdal en ny kontrakt med Sportsklubben Brann. Den nye kontrakten strakk seg fem år frem i tid og gikk ut etter sesongen 2011. I 2007-sesongen ble Opdal førstevalg i landslagsmålet, og han tok seriegull med Brann. For dette vant han Kniksenprisen som årets beste keeper for andre gang. Etter et par svake landskamper samt en dårlig innledning på sesongen 2008 mistet han før kampen mot Uruguay plassen som førstekeeper for Norge til Rosenborgs Rune Almenning Jarstein. Opdal spilte store deler av 2008-sesongen med skader i begge knærne, og ble operert i oktober samme år for problemene.

Opdal startet 2011-sesongen som Branns førstekeeper, men måtte etter få kamper gi fra seg plassen til nyinnkjøpte Piotr Leciejewski som overtok rollen som førstekeeper i klubben resten av sesongen. I oktober 2011 ble det klart at Opdal ikke ville bli tilbudt ny kontrakt med Sportsklubben, og 30. november 2011 deltok Opdal på sin siste Brann-trening.

Etter noen måneder uten kontrakt signerte Opdal for SønderjyskE.

5. desember 2012 kunngjorde Start at Opdal hadde bestått den medisinske testen og var enig med klubben om en trårskontrakt.

Den 25. september 2015 scoret han fra egen banehalvdel mot Vålerenga, og ble med det den femte keeperen som scoret i Eliteserien.

Referanser
----------

1. ↑   Argentine Soccer Database, oppført som HAKON OPDAL, BDFA player ID 52806[Hentet fra Wikidata]
2. ↑   transfermarkt.com, oppført som Hakon Opdal, Transfermarkt spiller-ID 15472, besøkt 9. oktober 2017[Hentet fra Wikidata]
3. ↑  Legger opp etter sesongen
4. ↑  Brann.no: «Håkon Opdal»
5. ↑  bt.no Håkon Opdals nye fotballiv
6. ↑  Her er Starts nye keeper
7. ↑  - Dette ser bra ut! Arkivert 3. oktober 2015 hos Wayback Machine.
8. ↑  Fem keeperscoringer på 52 år med norsk toppseriefotball

Eksterne lenker
---------------

* (en) Håkon Opdal – Transfermarkt Rediger på Wikidata

* (en) Håkon Opdal – national-football-teams.com Rediger på Wikidata

* (en) Håkon Opdal – FootballDatabase.eu Rediger på Wikidata

* (en) Håkon Opdal – Soccerway Rediger på Wikidata

* (en) Håkon Opdal – EU-Football.info Rediger på Wikidata

* (no) Håkon Opdal – Norges Fotballforbund Rediger på Wikidata

* (en) Håkon Opdal – FBref Rediger på Wikidata
* (no) Brann.no: Håkon Opdal spillerprofil Arkivert 10. november 2017 hos Wayback Machine.

| * v
* d
* r
Årets målvakt – Kniksenprisen (1990–2013), Gullballen (2014–2015) |
| --- |
| 
* 1990: E. Rossbach
* 1991: F. Grodås
* 1992: O.B. Rise
* 1993: F. Grodås
* 1994: T. Myhre
* 1995: M Bakke
* 1996: J. Jamtfall
* 1997: F. Olsen
* 1998: F. Olsen
* 1999: F. Olsen
* 2000: E. Baron
* 2001: Á.G. Arason
* 2002: E. Holtan
* 2003: E. Johnsen
* 2004: Ali al-Habsi
* 2005: Á.G. Arason
* 2006: H. Opdal
* 2007: H. Opdal
* 2008: E. Gustafsson
* 2009: J. Knudsen
* 2010: A. Lindegaard
* 2011: E. Bugge Pettersen
* 2012: K. Udjus
* 2013: A. Larsen Kwarasey
* 2014: Ø. Håskjold Nyland
* 2015: Ø. Håskjold Nyland
* 2016: P. Leciejewski

 |  |

|  |  |
| --- | --- |
| Oppslagsverk/autoritetsdata | Prabook
 |